

R O M Â N I A 							
JUDEŢUL MUREŞ
CONSILIUL LOCAL AL MUNICIPIULUI TÂRGU MUREŞ
Proiect
(nu produce efecte juridice) * 
                                                                                                                                                                  Iniţiator
                                                                                                                         PRIMAR
                                                                                                                        SOÓS ZOLTÁN

H O T Ă R Â R E A     nr. ______
din _____________________ 2026

privind aprobarea înfiinţării 
COMISIEI DE NEGOCIERE 
privind urbanizarea şi restructurarea urbană la nivelul municipiului Târgu Mureş

Consiliul Local al Municipiului Târgu Mureş, întrunit în ședință extraordinară de lucru
             Având în vedere:
· Referatul de aprobare nr. 5281  din  05.10.2026  iniţiat de  Primarul Municipiului Târgu Mureș prin Instituţia Arhitectului Şef privind aprobarea înfiinţării Comisiei de negociere privind urbanizarea şi restructurarea urbană la nivelul municipiului Târgu Mureş,  
· Raportul de specialitate nr. ….. al Direcţiei juridice contencios administrativ şi administraţie publică locală  
· Raportul Comisiilor de specialitate din cadrul Consiliului local municipal Târgu Mureş
În conformitate cu prevederile: 
· Art. 63, alin 4 din Legea nr. 169/2026 privind Codul amenajării teritoriului, urbanismului și construcțiilor
· Legea nr. 24/2000 privind normele de tehnică legislativă pentru elaborarea actelor normative,  
            În temeiul prevederilor art. 139 alin. (1) și alin. (3) și art.196 alin.(1) lit. a) din OUG nr. 57/2019 privind Codul administrativ, cu modificările și completările ulterioare, 

H o t ă r ă ş t e :

Art. 1. Se aprobă înfiinţarea Comisiei de negociere privind urbanizarea şi restructurarea urbană la nivelul municipiului Târgu Mureş.

Art. 2. Componența comisiei prevăzute la art. 1 este formată din:
Preşedinte: viceprimar/consilier local ………………. 
Membrii: 	
· Consilier local ………………
· Consilier local ………………
· Consilier local……………….
· Consilier local ………………
Membrii invitaţi:
· Administratorul Public al Municipiului Târgu Mureş
· Arhitectul-Şef al Municipiului Târgu Mureş
· Directorul Administraţiei Domeniului Public al Municipiului Târgu Mureş
· Directorul Direcţiei Tehnice a Municipiului Târgu Mureş
· Directorul Direcţiei Şcoli a Municipiului Târgu Mureş
· Direcţia de Asistenţă Socială a Municipiului Târgu Mureş
· Directorul Direcţiei Juridice a Municipiului Târgu Mureş  

Art. 3. Necesitatea întrunirii comisiei se stabileşte de către Primarul Municipiului Târgu Mureş  prin Avizul de iniţiere emis în condiţiile art. 69 al Legii nr. 169/2026 privind Codul amenajării teritoriului, urbanismului și construcțiilor, pentru documentaţiile de urbanism de tip Plan Urbanistic Zonal iniţiate de persoane fizice şi/sau juridice.
Art. 4. Activitatea comisiei se va derula în condiţiile art. 63, alin 4 şi art. 64 alin 6 din Legea nr. 169/2026 privind Codul amenajării teritoriului, urbanismului și construcțiilor. Membrii invitaţi vor fi convocaţi de secretariatul comisiei în funcţie de tipul documentaţiei de urbanism supuse procedurii de negociere şi vor sprijini activitatea comisiei, fără a avea drept de vot. Secretariatul comisiei este asigurat de persoana desemnată din cadrul Instituţiei Arhitectului-Şef.
Art. 5. Rezultatul negocierii se va consemna într-un proces verbal întocmit de secretariatul comisiei care va fi semnat de membrii comisiei şi de beneficiarul documentaţiei de urbanism supuse procedurii de negociere.
Art. 6. Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin  Instituţia Arhitectului-Şef.
Art. 7.  În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.	
Art. 8.  Prezenta hotărâre se comunică: 
- Direcțiilor, Serviciilor, Compartimentelor, din cadrul aparatului de specialitate al Primarului Municipiului Târgu Mureş;




  Viză de legalitate,
 Secretarul  general al  Municipiului  Târgu Mureș,
                                                                   Bordi Kinga







*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr.57/2019 privind Codul Administrativ
R O M Â N I A                                                              	 		         (nu produce efecte juridice)*
JUDEŢUL MUREŞ			                           		        
MUNICIPIUL TÂRGU MUREŞ                                            		                  PRIMAR,	                                        
ARHITECT ŞEF 	                                      	          			            SOÓS ZOLTÁN                 
Nr. 5281 din 06.10.2026                                                       
                                
       
   
REFERAT DE APROBARE
privind aprobarea înfiinţării 
COMISIEI DE NEGOCIERE 
privind urbanizarea şi restructurarea urbană la nivelul municipiului Târgu Mureş




Având în vedere:
 
- Prevederile art. 63 alin 4 din Legea nr. 169/2026 privind Codul amenajării teritoriului, urbanismului și construcțiilor conform căruia " 
(4) Autoritățile administrației publice locale pot negocia, prin intermediul unei comisii de negociere stabilite prin hotărâre a consiliului local, cu persoana fizică sau juridică care a inițiat elaborarea PUZ, contracte de urbanizare sau restructurare urbană referitoare la finanțarea din fonduri private a infrastructurii prevăzute la alin. (3), alta decât cea care revine ca obligație minimă investitorului, și anume, echiparea tehnicoedilitară cu rețele de apă, canalizare, energie electrică și amenajarea căilor de comunicație." 
   
- Prevederile art. 69 alin 4 din Legea nr. 169/2026 privind Codul amenajării teritoriului, urbanismului și construcțiilor conform căruia " 
(4) Prin avizul de inițiere se stabilesc următoarele:
                 i) necesitatea constituirii comisiei de negociere prevăzute la art. 63 alin. (4), după caz."

Vă înaintăm proiectul de hotărâre privind aprobarea înfiinţării Comisiei de negociere privind urbanizarea şi restructurarea urbană la nivelul municipiului Târgu Mureş.   






ARHITECT ŞEF,
Miheţ Florina Daniela

















*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr.57/2019 privind Codul Administrativ.

